‹‹ ከፈሪሳውያን ወገን ኒቆዲሞስ የተባለ የአይሁድ አለቃ አንድ ሰው ነበረ፡፡ እርሱ አስቀድሞ በሌሊት ወደ ጌታ ኢየሱስ መጥቶ እንዲህ አለው፡፡ መምህር ልታስተምር እግዚአብሔር ዘንድ እንደ መጣህ እናውቃለን፡፡ እግዚአብሔር ከርሱ ጋር ከሆነ በቀር አንተ የምታደርገውን ተአምራት ሊያደርግ የሚችል የለምና፡፡ ጌታ ኢየሱስም መልሶ እውነት እውነት እልሀለሁ ዳግመኛ ያልተወለደ የእግዚአብሔርን መንግስት ለማየት አይችልም አለው፡፡ ኒቆዲሞስም ሰው ከሸመገለ በኋላ ዳግመኛ መወለድ እንደምን ይቻላል? ዳግመኛ ይወለድ ዘንድ ወደ እናቱ ማኅጸን ተመልሶ መግባት ይቻላልን? አለው፡፡ ጌታ ኢየሱስም መልሶ እንዲህ አለው እውነት እውነት እልሀለሁ ዳግመኛ ከውሃና ከመንፈስ ቅዱስ ያልተወለደ ወደ እግዚብሔር መንግስት ሊገባ አይችልም፡፡ ከሥጋ የተወለደ ሥጋ ነውና፤ ከመንፈስም የተወለደ መንፈስ ነውና፡፡ ስለዚህም ዳግመኛ ልትወለዱ ይገባችኋል ስለ አልኩህ አትድንቅ፤ ነፋስ ወደ ወደደው ይነፍሳልና ድምፁን ትሰማለህ እንጂ ከየት እንደሚመጣ ወዴት እንደሚሔድም ዐታውቅም፡፡ ከመንፈስ ቅዱስም የሚወለድ ሁሉ እንዲሁ ነው፡፡ ኒቆዲሞስም መልሶ አንተ የእስራኤል መምህራቸው ነህ ግን ይህን አታውቅም አለው፡፡ የምናውቀውን እንድንናገር በዐየነውም እንድንመሰክር እውነት እውነት እልሀለሁ፡፡ ግን ምስክርነታችንን አትቀበሉንም፡፡››
